  DE-A V-AŢI ASCUNSELEA   — “Cache-cache”—    de Gérard Klein       Traducerea: Sorin Simion Fusese o lucrare vastă De zece ani, nu părăsise niciodată biblioteca unde lucra, înnegrind foaie după foaie, strivindu-le, recitindu-le după cîteva luni, călătorind într-un prodigios univers mad:\Electronica\tematic pe care-l crea încet Către jumătatea celui de-al zecelea an văzu profilîndu-se silueta rezultatului Ultima ecuaţie Perfecta rezolvare Proba matematică a existenţei lui Dumnezeu Trebuia să ţină seama de toţi factorii, să construiască un model exact şi teoretic al universului, să recunoască un milion de coordonate, să le înnoade într-un mănunchi strîns, să-i dea foc şi să cîntărească cenuşa Dar acum, cunoştea ultima ecuaţie, o scria, o demonstra, în extrema ei simplitate, nu acoperea decît o mie de pagini Lucra douăzeci de ore pe zi În trei luni de muncă epuizantă isprăvi această lucrare, supremă realizare a spiritului uman Scrise ultimul rînd, desenă cu dragoste ultimul caracter, trase o linie în josul paginii, se întrebă dacă să pună cuvîntul „SFÎRŞIT“ cu majuscule Şi atunci vocea atotputernică, zdrobitoare, maiestuoasă, tună din toate părţile şi de nicăieri Sări, înspăimîntat „Bine, spunea vocea, m-ai găsit! E rîndul tău să te ascunzi Număr un milion de ani Şi să nu încerci să trişezi“ [Originally published in „La Loi du Talion”, Jan 1979 În românește povestirea a fost publicată în Jurnalul S F nr 6/ 1993] 